open-index/open-wikipedia-markdown huggingface dataset:
Ելենա Ռժևսկայա

**Ելենա Ռժևսկայա** (, ), խորհրդային և ռուս գրող։ Ռժևի պատվավոր քաղաքացի (2000)։

## Կենսագրություն
Ելենա Ռժևսկայան ծնվել է 1919 թվականի հոկտեմբերի 27-ին Գոմելի մարզի Գոմել քաղաքում՝ փաստաբան Մոիսեյ Ալեքսանդրովիչ Կագանի (1889-1966) և ատամբնաբույժ Ռահիլի Սոլոմոնովնա Կագանի (ի ծնե՝ Հացրևինա, 1890-1967) ընտանիքում։

1937 թվականից մինչև 1941 թվականը սովորել է Մոսկվայի փիլիսոփայության, գրականության և պատմության ինստիտուտում։

Հայրենական մեծ պատերազմի մասնակից։ Որպես ռազմական թարգմանիչ ծառայության է անցել 30-րդ բանակի շտաբում։ 1943 թվականից եղել է Խորհրդային Միության կոմունիստական կուսակցության անդամ։ Բեռլինի գրոհի ժամանակ մասնակցել է Հիտլերի որոնումների, ինքնասպանության ճանաչման և հանգամանքների քննության անցկացման մեջ։

1948 թվականին ավարտել է Գորկու անվան գրականության ինստիտուտը։ Հրապարակվում է 1950 թվականից։ 1962 թվականից եղել է ԽՍՀՄ Գրողների միության անդամ։ PEN միջազգային կազմակերպության ռուսական բաժանմունքի անդամ։

1980-ական թվականներին եղել է Հայրենական մեծ պատերազմի իրադարձություններին Ռժև քաղաքի պետական և հասարակական հավերժացման նախաձեռնողներից մեկը։ Այստեղից ծնվել է Զինվորական փառքի քաղաքների գաղափարը, և Ռժևը, 40 ռուսական քաղաքների թվում, ստացել է այս բարձր կոչումը։

Ելենա Ռժևսկայան մահացել է 2017 թվականի ապրիլի 25-ին 98 տարեկան հասակում։ Հուղարկավորվել է Կունցևոյի գերեզմանատանը։

## Մրցանակներ և ճանաչում
* 2-րդ աստիճանի Հայրենական պատերազմի երկու շքանշան։
* Կարմիր աստղի շքանշան։
* «Մարտական վաստակների համար» մեդալ։
* «Վարշավայի ազատության համար» մեդալ։
* «Բեռլինի գրավման համար» մեդալ։
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ։
* Ալեքսանդր Ֆադեևի անվան մրցանակ (1987)։
* «Գրողի քաղաքացիական արիության համար» Անդրեյ Սախարովի անվան մրցանակ (1996)։
* «Վենեց» մրցանակ (2001)։
* «Ժողովուրդների բարեկամություն» ամսագրի մրցանակ (2001)։

## Ընտրյալ ստեղծագործություններ
*  ||  || 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  || ; 
* 

## Ծանոթագրություններ

## Արտաքին հղումներ
*  (в том числе библиография литературной критики)
* 
* 
* Ржевская Елена Моисеевна 
* Бункер. В поисках Гитлера.
* Издательство АСТ сделает осенью ставку на воспоминания и мемуары
* Виктор Некрасов «Классика нашего поколения (О книге Елены Ржевской „Знаки препинания“)»

Կատեգորիա:Գրական կեղծանուններով հայտնի հեղինակներ
Կատեգորիա:Ռուսաստանի հրեաներ
Կատեգորիա:Մոսկվայի պետական համալսարանի շրջանավարտներ
Կատեգորիա:ԽՄԿԿ անդամներ
Կատեգորիա:Բելառուս կին գրողներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս կին գրողներ
Կատեգորիա:20-րդ դարի կին գրողներ
Կատեգորիա:ԽՍՀՄ գրողների միության անդամներ
Կատեգորիա:Կունցևոյի գերեզմանատանը թաղվածներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Կանայք Երկրորդ համաշխարհային պատերազմում
Ուլրիկե Բրանդստորպ

**Ուլրիկե Բրանդստորպ** (), հայտնի է նաև որպես Ուլրիկե (**Ulrikke**), նորվեգացի երգչուհի, երգերի հեղինակ և երաժշտական դերասանուհի։ Նա մասնակցել է այնպիսի նորվեգական երգեցողական մրցույթներին, ինչպիսիք են Idol-ը (2013), The Voice-ը (2015) և Stjernekamp-ը (2018)։ 
2019 թվականին նա կատարել է Լիսլի դերը «Երաժշտության ձայնը» մյուզիքլում, ելույթ ունենալով Օսլոյի Folketeateret-ում։

2020 թվականին նա հաղթել է Melodi Grand Prix 2020-ը «Attention» երգով և ներկայացնելու է Նորվեգիան Եվրատեսիլ 2020 երգի մրցույթում, որը տեղի է ունենալու Նիդերլանդների Ռոտերդամ քաղաքում։ Մինչ այդ նա արդեն մասնակցել էր Melodi Grand Prix 2017-ում, որտեղ զբաղեցրել է չորրորդ հորիզոնականը «Places» երգով։

## Սկավառակագրություն
### Սինգլներ

## Ծանոթագրություններ

Կատեգորիա:«The Voice» հեռուստաշոուի մասնակիցներ
Կատեգորիա:Նորվեգացի դերասանուհիներ
Կատեգորիա:Նորվեգացի երգչուհիներ
Կատեգորիա:Նորվեգացի կոմպոզիտորներ
Կատեգորիա:Նորվեգացի փոփ երգիչներ
Կատեգորիա:Նորվեգիան Եվրատեսիլ երգի մրցույթում
Կատեգորիա:Փոփ երգչուհիներ
Ալյոնկա Բրատուշեկ

**Ալյոնկա Բրատուշեկ** (, ), սլովենացի քաղաքական գործիչ, Սլովենիայի վարչապետը 2013 թվականի մարտի 20-ից մինչև 2014 թվականի օգոստոսի 26-ը։

## Կենսագրություն
Ալյոնկա Բրատուշեկը ծնվել է 1970 թվականի մարտի 31-ին Հարավսլավական Ցելե քաղաքում։

### Կրթություն
Դպրոցն ավարտելուց հետո սովորել է Լյուբլյանայի համալսարանում, որը հաջողությամբ ավարտել է ֆինանսական մենեջերի մասնագիտությամբ։

### Քաղաքական գործունեություն
1999 թվականից մինչև 2011 թվականը աշխատել է ֆինանսների նախարարությունում։ Այնուհետև եղել է կառավարության գործերի կառավարիչը։ 2011 թվականին ընտրվել է Սլովենիայի խորհրդարան։ 2013 թվականի հունվարին «Պոզիտիվնայա Սլովենիա» կուսակցության առաջնորդի պաշտոնում փոխարինել է հայտնի քաղաքական գործիչ և գործարար Զորան Յանկովիչին ()։

#### Վարչապետ
2013 թվականի փետրվարի վերջին նախարարների կաբինետին անվստահության քվե հայտնելու ընթացքում Յանեզ Յանշին կոռուպցիոն սկանդալի պատճառով զբաղեցրել Է Սլովենիայի վարչապետի պաշտոնը՝ անկախությունից հետո դառնալով երկրի վարչապետի պաշտոնում առաջին կինը և Սլովենիայի ամենաերիտասարդ վարչապետը։ Պաշտոնը ստանձնելիս Բրատուշեկը խոստացել է, որ «հունական սցենար» թույլ չի տա։

2013 թվականի մարտի 20-ին Սլովենիայի Պետական ժողովը հաստատել է Հանրապետության նոր կառավարության կազմը՝ վարչապետ Ալյոնկա Բրատուշեկի գլխավորությամբ։

2014 թվականի ապրիլի վերջին կուսակցական քվեարկության ընթացքում Ալյոնկան զրկվել է «Պոզիտիվնայա Սլովենիա» կուսակցության առաջնորդությունից, իսկ 2014 թվականի մայիսի 5-ին հրաժարական է տվել։ Երկրի նախագահի որոշմամբ մինչև նոր կառավարության կազմավորումը (օգոստոսի կեսերին) Սլովենիայի վարչապետն էր։

Երկրում արտահերթ ընտրություններ են նշանակվել։ Ալյոնկա Բրատուշեկը նոր կուսակցություն է ձևավորել, սակայն ընտրությունների արդյունքում խորհրդարան է անցել միայն 4 պատգամավոր։ Նոր խորհրդարանը օգոստոսի 26-ին հաստատել է կառավարության նոր ղեկավար Միրո Ցերարին։

#### Կարիերան վարչապետությունից հետո
Կառավարության ղեկավարության վերջում Բրատուշեկը հասկանում էր, որ ֆիասկո է ապրում, և որպես նոր կուսակցության առաջնորդ Սլովենիայից իրեն առաջադրել է Եվրահանձնաժողով։ Յունկերը որոշել է իրեն վստահել Էներգետիկ միության փոխնախարարի պաշտոնը։

## Ընտանիք
Ալյոնկա Բրատուշեկը ամուսնացած է, ունի որդի և դուստր։

## Ծանոթագրություններ

Կատեգորիա:Լյուբլյանայի համալսարանի շրջանավարտներ
Կատեգորիա:Կառավարության կին ղեկավարներ
Կատեգորիա:Կին վարչապետներ
Կատեգորիա:Սլովենիայի կին նախարարներ
Կատեգորիա:Սլովենիայի կին քաղաքական գործիչներ
Պատրիսիա Էլիսոն

**Պատրիսիա Էլիսոն** (, ), բրիտանացի դերասանուհի։ Նա հայտնի է դարձել կատարելով Օլա Նյումանի դերը Նեթֆլիքսի «Սեռական դաստիարակություն» կատակերգական դրամա հեռուստասերիալում։

## Վաղ կյանք
Էլիսոնը 10 տարեկան էր, երբ ստացել է իր առաջին դերասանական փորձը «Oliver Twist»-ում Կովենտ գարդեն արքունական թատրոնում։ Պատրիսիան Անգլիայի Լոնդոն քաղաքից է։ Դպրոցից հեռանալուց հետո նա երեք մակարդակ սովորել է երաժշտական թատրոնում, անցնելով դերասանական կուրսեր Colchester Institute-ում։ Դրանից հետո նա չորս տարվա կուրս է անցել Էսսեքսի East 15 Acting School-ում։

## Կարիերա
2018 թվականին Էլիսոնը փոքր դեր է կատարել BBC-ի «Les Misérables» մինի սերիալում, մինչև որ նրան չեն առաջարկել կատարել Օլա Նյումանի դերը Նեթֆլիքսի «Սեռական դաստիարակություն» կատակերգական դրամա հեռուստասերիալում։ 2020 թվականին նա դարձել է սերիալի գլխավոր կերպարներից մեկը՝ Էմմա Մակկիի, Էյսա Բաթերֆիլդի, Շուտի Գաթվայի և Ջիլիան Անդերսոնի հետ միասին։

Էլիսոնի գործակալը Eamonn Bedford ընկերությունն է։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 
* Eamonn Bedford Agency՝ Պատրիսիա Էլիսոն 

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Եկատերինա Վիստավկինա

**Եկատերինա Վիստավկինա** (, ի ծնե՝ **Բրովցինա** (), ), ռուս գրող, թարգմանիչ, լրագրող, հասարակական գործիչ։

## Կենսագրություն
thumb|слева|150px|Եկատերինա Վիստավկինա (մոտավորապես 1896 թվական)
Եկատերինա Վիստավկինան ծնվել է 1877 թվականի դեկտեմբերի 6-ին Գրեշնևո գյուղում։ Ծագում է հնագույն պալատական Բրովցինների ցեղից։ Հայրը եղել է գավառական քարտուղար։ 1896 թվականին ավարտել է Մոսկվայի ազնվազարմ օրիորդների Եկատերինյան ինստիտուտը։ Երկու անգամ ամուսնացած է եղել, երկրորդ անգամ՝ սոցիալ-դեմոկրատ Աբրամ Գալոպի հետ (1882-1931)։ 1910-ական թվականներին եղել է Կանանց իրավահավասարության լիգայի կազմում, 1915 թվականին մտել է Լիգայի մոսկովյան բաժանմունքի խորհրդի կազմում։

1919 թվականին եղել է Ռազմա-հեղափոխական կոմիտեի Սիմֆերոպոլի քարտուղարի գործընկերը։

1920-ական թվականների սկզնին գաղթել է, ապրել Բեռլինում։ 1930-ական թվականներին վերադարձել է Ռուսաստան։

Եկատերինա Վիստավկինան մահացել է 1957 թվականի մարտի 4-ին Մոսկվայում՝ 79 տարեկան հասակում։ Հուղարկավորվել է Դոնի գերեզմանատանը։

## Գրական գործունեություն
Համագործակցել է «Ռուսական հարստություն», «Ռուսական միտք», «Կանանց գործ», «Ընտանիք և դպրոց», «Երեխաների ընկեր», «Մեղու» և այլ ամսագրերի հետ։ Մեծահասակների և երեխաների համար ստեղծագործությունների հեղինակ, որոնք հիմնականում նվիրված են եղել ընտանիքում և հասարակության մեջ կնոջ կրթության և կարգավիճակի թեմաներին։ Գերմաներենից թարգմանել է Գաբրիել Տարդի «Գող և գողություն» (1906) գիրքը։ 1917 թվականից հիմնականում զբաղվել է թարգմանություններով։

## Հրապարակումներ
### Գրքեր
* 
* 
* 
* 

### Անհատական հրապարակումներ
* 

### Թարգմանություններ
* 
* 

## Ծանոթագրություններ

## Գրականություն
* *Горбунов Ю. А.* Писательницы России. Материалы для биобиблиографического словаря
* 

Կատեգորիա:19-րդ դարի գրողներ
Կատեգորիա:19-րդ դարի թարգմանիչներ
Կատեգորիա:19-րդ դարի լրագրողներ
Կատեգորիա:19-րդ դարի հասարակական գործիչներ
Կատեգորիա:20-րդ դարի գրողներ
Կատեգորիա:20-րդ դարի թարգմանիչներ
Կատեգորիա:20-րդ դարի լրագրողներ
Կատեգորիա:20-րդ դարի հասարակական գործիչներ
Կատեգորիա:Նոր Դոնսկի գերեզմանատանը թաղվածներ
Կատեգորիա:Ռուս գրողներ
Կատեգորիա:Ռուս թարգմանիչներ
Կատեգորիա:Ռուս լրագրողներ
Կատեգորիա:Ռուս հասարակական գործիչներ
Մարինա Արիսմենդի

**Մարինա Արիսմենդի** (, ), ուրուգվայցի քաղաքական գործիչ։ 1998-2006 թվականներին եղել է Ուրուգվայի Կոմունիստական կուսակցության գլխավոր քարտուղար, որը 2005-2019 թվականներին իշխող լայն ճակատի կազմում է։ 1994 թվականից սենատոր, 2005-2010 և 2014-2015 թվականներին նախագահ Տաբարե Վասկեսի կառավարություններում սոցիալական զարգացման նախարար։

## Կենսագրություն
Մարինա Արիսմենդին ծնվել է Ուրուգվայի կոմունիստների բազմամյա առաջնորդ Ռոդնեյ Արիսմենդիի և Ռոզա Դուբինսկայայի ընտանիքում։

Միջնակարգ կրթություն է ստացել Չիլիի և Ուրուգվայի դպրոցներում։ Անդամակցել է կոմունիստական երիտասարդության միությանը և Կուբայի հեղափոխության աջակցման կոմիտեին՝ «Կամիլո Սիենֆուեգոս»-ին։ Աշխատել է տպարանում, իսկ դիպլոմ ստանալուց հետո՝ կրտսեր դասարանների ուսուցչուհի, սակայն ստիպված է եղել լքել Ուրուգվայը՝ ռազմա-քաղաքացիական դիկտատուրայի հաստատումից հետո։

Աքսորում Գերմանիայի Դեմոկրատական Հանրապետությունում ստացել է սոցիալական գիտությունների բակալավրի աստիճան, աշխատել է որպես թարգմանիչ և սրբագրիչ, ինչպես նաև դասավանդել է իսպաներեն, լատինաամերիկյան երկրների պատմություն և աշխարհագրություն։

Բռնապետության ավարտից հետո հայրենիք վերադառնալով՝ կրկին աշխատել է որպես մանկավարժ, ինչպես նաև Կոմկուսի պատասխանատու պաշտոններ է զբաղեցրել։ 1990 թվականին ընտրվել է ՀՊՄՀ- ի կենտրոնական կոմիտե XXII համագումարում, այնուհետև անդամագրվել է կոլեկտիվ գլխավոր քարտուղարությանը (1992-2006 թվականներ) և Խայմե Պերեսին փոխարինել որպես ՀՊՄՀ-ի գլխավոր քարտուղար։ Զուգահեռաբար 1992-1999 թվականներին եղել է լայն ճակատի Քաղաքական խորհրդի անդամ։

1994 թվականին համազգային ընտրություններում ընտրվել է սենատորների պալատ։ 1999 և 2004 թվականների ընտրություններում վերընտրվելով՝ ընդգրկված էր աշխատանքի և սոցիալական ապահովության, կրթության և մշակույթի, տրանսպորտի և հասարակական աշխատանքների հարցերի մշտական հանձնաժողովներում։

Լայն ճակատի կառավարություններում Տաբարե Վասկեսի գլխավորությամբ 2005 թվականի մարտի 1-ից մինչև 2010 թվականի մարտի 1-ը և 2015 թվականի մարտի 1-ից՝ սոցիալական զարգացման նախարար։

## Ծանոթագրություններ

Կատեգորիա:Կանայք քաղաքականությունում
Կատեգորիա:Ուրուգվայի քաղաքական գործիչներ
Մարիա Ապրակսինա

**Կոմսուհի Մարիա Պետրովնա Ապրակսինա**, ամուսնական ազգանունը՝ **Սոլոմիրսկայա** (, ), աշխարհիկ գեղեցկուհի, Միխայիլ Լերմոնտովի սիրահարվածություն առարկան։

Գեներալ-մայոր կոմս Պյոտր Իվանովիչ Ապրակսինի (1784—1852) դուստրն է Ելիզավետա Կուզմինա-Կարավևայի (1789—1871) հետ ամուսնությունից։ 1832 թվականին ամուսնացել է Վլադիմիր Դմիտրիևիչ Սոլոմիրսկու հետ, որը հուսարական գնդի լեյբգվարդիայի կամերյունկեր էր։ Այդ նույն գնդում ծառայել է նաև Միխայիլ Լերմոնտովը։ Սոլոմիրսկու եղբայրը 1837 թվականին ղեկավարել է այդ գունդը։ Ամուսնության նախօրյակին՝ 1832 թվականի հունիսի 13-ին, իշխան Պյոտր Վյազեմսկին գրել է կնոջը.

Ամուսնությունից հետո ապրել են Պետերբուրգում։ Աշխարհիկ հասարակության մեջ հռչակվել է իր «փոքրիկ ոտքերով» և «առանց կորսետի ման գալու սովորությամբ»։ Լերմոնտովի «Есть речи — значенье…» և «М. П. Соломирской» («Над бездной адскою блуждая…») բանաստեղծությունների հասցեատերն է։ Լինելով Լերմոնտովի արվեստի բուռն երկրպագու՝ 1840 թվականին Է. Բարանտի հետ մենամարտի պատճառով բանտարկության մեջ գտնվող բանաստեղծին ուղարկել է առանց ստորագրության նամակ, որը քաջալերման խոսքեր էր պարունակում։ Լերմոնտովը գուշակել է ուղարկողին՝ նրան պատասխանելով ուղերձ բանաստեղծությամբ։

Մահացել է 1859 թվականի օգոստոսին ջրային ուռուցքից, թաղվել է Ցարսկոե Սելոյի Կազանի գերեզմանատանը։ Ժառանգներ չի թողել։

## Ծանոթագրություններ

## Արտաքին հղումներ
* *Майков Л.* Письмо В. Д. Соломирского к А. С. Пушкину. Предисл. // Русский Архив. — 1894. — № 11. — С. 455.
* *Андроников И.* Лермонтов. Исследования и находки. — , 1967. — 452 с.
* *Дергачёв И.* В лейб-гвардии гусарском… К 150-летию со дня рождения М. Ю. Лермонтова // Урал. — 1964. — № 10. — С. 174.
* *Столыпин Д. А.* А. В. Васильев. Воспоминания (В пересказе П. К. Мартьянова) // М. Ю. Лермонтов в воспоминаниях современников. — , 1989.
* Лермонтовская энциклопедия||Апраксина Мария Петровна

Կատեգորիա:Հայտնի գրողների մուսաներ
Գետահովիտ (նկար)

**«Գետահովիտ»** ()՝ հոլանդացի նկարիչ Հերկուլես Սեգերսի գեղանկար (մոտ 1589–1640)։ Ստեղծվել է մոտ 1626-1360 թվականներին։ Այն պահվում է Ամստերդամի պետական թանգարանի հավաքածուի մեջ (գույքահամար №SK-A-3120):

Նկարի առջևի մասում պատկերված է ծառերով և թփերով պատված կտրուկ լանջ, որը ընկղմված է ստվերի մեջ և կարծես թե պատկվերում են կուլիսներ, որոնց առջևից բացվում է արևոտ բեմը։ Նկարիչը ցույց է տալիս դեղնավուն ժայռոտ ափ՝ տներով և մարդկանցով, գետի կապույտ ժապավեն և կանաչ հովիտ՝ ավտոճանապարհով և կիսափլված դղյակով։  Կողմերում երևում են ժայռեր, որոնք հալվում եմ հորիզոնում  գտնվող լեռնաշղթայի կապույտ մշուշում։ Լույսը դեպի խորքը թափանցելուն զուգընթաց թուլանում է և աստիճանաբար մարում։

Կատարելացման շնորհիվ պատկերը հիշեցնում է վերածննդյան լանդշաֆտ, այն հագեցած է դրամատիզմով, գրված լուսաօդային միջավայրի օրենքների իմացությամբ։

Նկարը ձեռք է բերվել Պետական թանգարանի կողմից 1931 թվականի մայիսին։

## Ծանոթագրությոններ

## Գրականություն
* 

## Արտաքին հղումներ
* 



Կատեգորիա:1630 նկարներ
Կատեգորիա:Հերկուլես Սեգերսի նկարներ
Կատեգորիա:Նկարներ այբբենական կարգով
Վիորիկա Դենչիլե

**Վիորիկա Դենչիլե** (, ), ռումինացի քաղաքական և պետական գործիչ, Ռումինիայի Սոցիալ-դեմոկրատական կուսակցության անդամ, Եվրախորհրդարանի պատգամավոր (2009-2018), Ռումինիայի վարչապետը 2018 թվականի հունվարի 17-ից մինչև 2019 թվականի հոկտեմբերի 10-ը։

## Կենսագրություն
Ծնվել է 1963 թվականի դեկտեմբերի 16-ին Ռոշիորի դե Վեդա քաղաքում։

1996 թվականին դարձել է Ռումինիայի Սոցիալ-դեմոկրատական կուսակցության անդամ։ Երկար տարիներ նա ղեկավար պաշտոններ է զբաղեցրել Հեռուստաորման Գավառի վարչակազմում և կուսակցական կազմակերպությունում, որտեղ 2000-2012 թվականներին նահանգային խորհրդի ղեկավարը եղել է ՍԴՀԿ-ի ներկայիս առաջնորդ Լիվիու Դրագնյան։

2004-2008 թվականներին Վիորիկա Դենչիլեն եղել է Վիդելեի քաղաքային խորհրդի անդամ։

2008-2009 թվականներին կատարել է Տելեորմանի շրջանային խորհրդականի լիազորությունները։

2009 թվականին Դենչիլեն Սոցիալ-դեմոկրատական կուսակցության ցուցակով ընտրվել է Եվրախորհրդարանի պատգամավոր, որտեղ զբաղվել է գյուղատնտեսության և գյուղատնտեսության զարգացման հարցերով։ 2014 թվականին ընտրվել է Եվրախորհրդարան երկրորդ ժամկետով, նշանակվել է գյուղատնտեսության և գյուղական շրջանների զարգացման կոմիտեի նախագահի տեղակալ։ Եղել է նաև կանանց իրավունքների և գենդերային հավասարության կոմիտեի անդամ։

2015 թվականի հոկտեմբերին ընտրվել է Ռումինիայի կին սոցիալ- դեմոկրատների կազմակերպության նախագահ։ Դենչիլեի նախաձեռնություններից մեկը դարձել է Ռումինիայի Պատգամավորների պալատի և Սենատի ընտրություններում Սոցիալ-դեմոկրատական կուսակցության ցուցակներում կին թեկնածուների համար առնվազն 30 տոկոսի չափով քվոտայի ապահովումը։

2018 թվականի հունվարին Սոցիալ-դեմոկրատական կուսակցության և լիբերալների և դեմոկրատների դաշինքի կազմում կառավարող կոալիցիան Ռումինիայի վարչապետի պաշտոնում առաջադրել է Դենչիլեի թեկնածությունը, իսկ հունվարի 17-ին երկրի նախագահ Կլաուս Յոհաննեսը նրան պաշտոնապես նշանակել է այդ պաշտոնում։ Դենչիլեն վերջին տարվա ընթացքում դարձել է կառավարության երրորդ ղեկավարը։ Նրա երկու նախորդները ստիպված են եղել հրաժարական տալ սոցիալ-դեմոկրատների առաջնորդ Լիվիու Դրագնյայի հետ կոնֆլիկտների պատճառով։

## Ծանոթագրություններ

Կատեգորիա:Ռումինիայի վարչապետներ
Կատեգորիա:Կին վարչապետներ
Հվան Կվանհի

**Հվան Կվան Հի** (Հանգըլ․ 황광희, Հանջա․ 黃光熙, , հայտնի է **Կվանհի** անվանմամբ), հարավկորեացի երգիչ, դերասան և հեռուստատեսային դեմք։ Նրա առաջնաելույթը տեղի է ունեցել 2010 թվականին  բոյ բենդի կազմում։ Նա հայտնի է վարիետեներում իր մասնակցություններով։ 2015 թվականից մինչև 2017 թվականին բանակ զորակոչվելը մասնակցել է *Անվերջ մարտահրավերին*։

## Կարիերա
2011 թվականի մայիսի 28-ին Հվանը գտնվել է Սեուլում անցկացված 2011 թվականի շրջակա միջավայրի օրվան նվիրված միջոցառմանը, որտեղ մասնակցել է հագուստի շերտավորման խաղին և ցնցել բոլորին՝ հագնելով 252 շերտ շապիկ։ Նա գրանցվեց գինեսի ռեկորդների գրքում, որպես ամենաշատ շապիկ կրող։ Նա Հան Սոն Հուայի հետ (Secret) մասնակցել է *Նորապսակները* շոուին։ Վերջին էպիզոդը նկարահանվել է 2013 թվականի ապրիլի 10-ին։

2015 թվականի ապրիլին, որպես մշտական անդամ, միացավ MBC-ի *Անվերջ մարտահրավեր* շոուի կազմին։ Նա ընտրվել է *վեցերորդ տղամարդ* ծրագրի միջոցով, որը տեղի է ունեցել բացակա մասնակցի լրացման համար, քանի որ Նո Հոնգ Չհոլը լքել էր ծրագիրը։

2017 թվականի փետրվարի 7-ին Հվանը միացավ Bonboo Entertainment-ին։

Հվանը բանակ է զորակոչվել 2017 թվականի մարտի 13-ին, որպեսզի կատարի իր զինվորական պարտքը։ Նա զորացրվել է 2018 թվականի դեկտեմբերի 7-ին։

## Ֆիլմագրություն
### Ֆիլմեր

### Վարիետե/հեռուստաշոուեր

### Դորամաներ

## Սկավառակագրություն

## Մրցանակներ

## Ծանոթագրություններ

## Արտաքին հղումներ
*

Կատեգորիա:1988 ծնունդներ
Կատեգորիա:21-րդ դարի երգիչներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հարավկորեացի դերասաններ
Կատեգորիա:Հարավկորեացի երաժիշտներ
Կատեգորիա:Հարավկորեացի երգիչներ
Կատեգորիա:Օգոստոսի 25 ծնունդներ
Սարգիս Արսլանյան

**Սարգիս Արսլանյան** (), եղել է Ամերիկյան ֆուտբոլի մարզիչ։ 1965-1972 թվականներին եղել է Վեբերի պետական համալսարանի գլխավոր մարզիչ, իսկ 1973-1981 թվականներին՝ Կոլորադոյի պետական համալսարանի մարզիչ։

## Կենսագրություն
1955 թվականից ի վեր Արսլանյանը Դիքսիի պետական համալսարանում եղել է որպես ֆուտբոլային մարզիչ։ 1965 թվականին նա զբաղեցրել է նույն պաշտոնը Վեբերի պետական համալսարանում, որտեղ աշխատել է մինչև 1972 թվականը՝ դառնալով դպրոցի պատմության մեջ եղած ամենահաղթանակած մարզիչը։ Հաջորդ տարի նա դառնում է Կոլորադոյի պետական համալսարանի գլխավոր մարզիչ։ 1977 թվականին Կոլորադոյի նահանգի թիմը ամենահաջողակն էր համալսրանի պատմության մեջ՝ ունենալով վերջնական 9–2–1 հաշիվ և ձայներ հավաքելով Ասսոշեյթեդ պրես թոփ 25 քվեարկությունում։ Նա Կոլորադոյում մնաց մինչև 1981 թվականը։

Պրոֆեսիոնալ և համալսարանական մակարդակներում երկար ու հաջողակ ֆուտբոլային կարիերա ունենալուց հետո նա հաղթելու ավանդույթը փոխանցեց Յուտայի Սեյնթ Ջորջ քաղաքում գտնվող Փայն Վյու ավագ դպրոցին։ Շունտավորման վիրահատությունից հետո նա դուրս եկավ Փայն Վյու ավագ դպրոցից և սկսեց մարզել 8-րդ դասարանցիներին Փայն Վյու միջնակարգ դպրոցում։ 2007 թվականին Արսլանյանը Միացյալ նահանգների ամենատարեց գործուն ֆուտբոլային մարզիչն էր։ Ամերիկահայ Արսլանյանը մի անգամ եղել է Հայաստանում՝ իր հայրենիքում Ամերիկյան ֆուտբոլի լիգա հիմնելու համար։ Նա Երկրորդ համաշխարհային պատերազմի ժամանակ ծառայել է Միացյալ նահանգների բանակում։

Դեյվ Արսլանյանը Սարգիս Արսլանյանի որդին է, որը 1989-1997 թվականներին Վեբերի պետական համալսարանում աշխատել է որպես մարզիչ, իսկ եղբայրը՝ Փոլ Արսլանյանը եղել է նրա օգնականը։ 2013 թվականի սեպտեմբերի 14-ին Դիքսիի պետական համալսարանի «Հանսեն» մարզադաշտը վերանվանվեց «Սարգ Արսլանյան» մարզադաշտ։ Նա մահացել է 2016 թվականի դեկտեմբերի 11-ին՝ 92 տարեկանում։

## Ծանոթագրություններ

Կատեգորիա:Ամերիկահայ ֆուտբոլիստներ
Նելլի Բոդենհայմ

**Նելլի Բոդենհայմ** կամ **Յոհաննա Կոռնելիա Հերմանա Բոդենհայմ** (նիդերլանդերեն՝ **Nelly Bodenheim** o **Johanna Cornelia Hermana Bodenheim**, ), հոլանդացի նկարչուհի, որ համբավվել է հատկապես իր գրքային նկարազարդումների և ուրվապատկերների շնորհիվ։

## Կենսագրություն
Ծնվել է Ամստերդամում, կերպարվեստի գաղտնիքների ու նրբությունների մեջ խորամուխ եղել հայրենի քաղաքի *Rijksacademie voor Beeldende Kunsten*-ում, որից հետո որոշ ժամանակ վարպետության դասեր է առել ճանաչված նկարիչ Յան Վեթից (*Jan Veth*): Նրա նկարազարդումները, որ մեծ մասամբ արել է մանկական գրքերի համար, գլխավորապես սև-սպիտակ ուրվապատկերներ են, սակայն նկարչուհին համբավվել է նաև իր գունավոր փորագրանկարներով։ Բացի գրքերի ու ամսագրերի համար նկարազարդումներ անելուց, նա հեղինակել է նաև տեքստիլ կտորեղենի նախշազարդեր, ձևավորել է պոստերներ ու գրքակազմեր։ Նելլի Բոդենհայմը անդամակցել է *Amsterdamse Joffers* անվանումով հայտնի արվեստագիտական խմբակին, որ հիմնականում բաղկացած էր կին գեղանկարիչներից։

Նրա ուրվապատկերները զարդարել են 1905 թվականին լույս ընծայված *Women Painters of the World* կոթողային գիրքը։
## Մատենագրություն (հատընտիր)
* 1897: *Rietje’s pop* – գրքի հեղինակ՝ Թինե վան Բերկեն
* 1900: *Handje Plak* Online
* 1901: *Het regent, het zegent* Online
* 1902: *Raadsels* – գրքի հեղինակ՝ Գերիեթ Յակոբ Բեկենոգեն
* 1903: *In Holland staat een huis*
* 1904: *Silhouetten : պատումը՝ վան Ֆրայայի * Online
* 1904: *Backe, backe Kuchen*
* 1908: *Twaalf sprookjes en rijmpjes*
* 1910–1920: *Als het buiten regent : vertellingen voor onze kleintjes*
* 1915: *Luilekkerland*
* 1917: *ABC : de hond gaat mee, de kat blijft thuis, piep zei de muis in ’t voorhuis* Online
* 1923: *Groen groen grasje* Online
* 1924: *De gelaarsde kat : vertelling van een merkwaardige strafzaak* Online
* 1925: *De pruik van Cassander.* Տեքստի հեղինակ՝ Պաուլինե Սերաֆին (1846); մշակումը՝ Էլիզա Հեսս-Բինգերի Online
* 1927: *’n Vruchtenmandje.* Gedichte von Lizzy Ansingh Online
* 1928: *Fransche liedjes*.
* 1936: *Waarom en waardoor : nieuwe natuurlijke historie : oude volksverhalen.* Online

## Պատկերասրահ

Nelly Bodenheim, by Isaac Israels.jpg|Նելլի Բոդենհայմի դիմանկարը (հեղինակ՝ Իզաակ Իզրաելս)
Maastrichts aardewerk, Sociéte Céramique, kinderservies familie Kakelbont (N Bodenheim, ca 1930) - collectie CC.jpg|Մաաստրիխտյան խեցեղենի նախշազարդումներ
Société céramique, servito per la famiglia kakelbont, 02.jpg|Կակելբոնտ ընտանիքի սպասքի նմուշ
Tentoonstellingen, Nelly Bodenheim, Bestanddeelnr 903-6389.jpg|Ուրվապատկեր 
Tentoonstellingen, Nelly Bodenheim, Bestanddeelnr 903-6390.jpg|Ուրվապատկեր (ստվերանկար)


## Ծանոթագրություններ

## Արտաքին հղումներ
* Artnet.com en Artnet

Կատեգորիա:19-րդ դարի կին արվեստագետներ
Կատեգորիա:20-րդ դարի նկարիչներ
Կատեգորիա:Հոլանդացի նկարիչներ
Կատեգորիա:Նկարչուհիներ
Կատեգորիա:Հոլանդացի նկարչուհիներ
Նորա Բարնաքլ

**Նորա Բարնաքլ** (, ), իռլանդացի գրող Ջեյմս Ջոյսի կինը և մուսան։

## Կենսագրություն
Նորա Բարնաքլը ծնվել է Իռլանդիայի Գոլուեյ քաղաքում։ Նրա ծննդյան օրը տարբեր աղբյուրներում տարբեր է նշված՝ 1884 թվականի մարտի 21-ից մինչև մարտի 24։ Նորայի ծննդյան վկայականում ծննդյան ամսաթիվը նշված է մարտի 21։ Նրա հայրը՝ Թոմաս Բարնաքլը, Քոննեմարից հացթուխ էր, մայրը՝ Աննա Հոնորիա Հեյլին, դերձակուհի էր։

Նորան աղախին է աշխատել Դուբլինի *Finn’s Hotel* հյուրանոցում, որտեղ 1904 թվականի հունիսի 16-ին տեղի է ունեցել առաջին հանդիպումը Ջոյսի հետ։

Գրողը որոշել է անմահացնել այդ օրը իր «Ուլիսես» վեպում, և ներկայումս նրա երկրպագուները նշում են այդ ամսաթիվը որպես Բլումի օր տոն։ 1931 թվականին Նորա Բարնաքլը և Ջեյմս Ջոյսը ամուսնացել են։ 1941 թվականին Ցյուրիխում Ջոյսի մահից հետո Նորան որոշել է մնալ այնտեղ։ Նա մահացել է 1951 թվականին Ցյուրիխում, 67 տարեկանում։

Նորան «Ուլիսես» վեպի կերպար Մոլլի Բլումի նախատիպն է։

## Ծանոթագրություններ

## Արտաքին հղումներ
* *Brenda Maddox*. Nora:A Biography of Nora Joyce. — London, 1988. — ISBN 0-7493-9014-X
* 1901 Census of Ireland, entry on Bowling Green, Galway for Barnacle family. (Specific listing: Barnacle, Norah. Bowling Green, Galway North, Urban, Galway. Age 18, Female)
* PDF of scanned image off 1901 Census data, listing household members at Barnacle house.
* PDF of scanned image off 1901 Census data, listing house and building return for Barnacle house and buildings.

Կատեգորիա:Ջեյմս Ջոյս
Կատեգորիա:Հայտնի գրողների մուսաներ
Noemi

**Noemi** (; ծնված **Վերոնիկա Սկոպելիտտի,** ), իտալացի երգչուհի և երգերի հեղինակ։ 2013 թվականին դարձել է *The Voice of Italy*-ի մարզիչ։ Նոեմին  Իտալիայում վաճառել է ավելի քան 735,000 ձայնագրություններ։

## Կենսագրություն
Noemi-ն Արմանդոյի և Ստեֆանիայի ավագ դուստրն է։ Նա ունի մեկ քույր Արիանա անունով։ 19 ամսականում նկարահանվել է *Pampers*-ի գովազդում։ 2005 թվականին ավարտել է *University of Rome III*-ը՝ ստանալով արվեստի բակալավրի աստիճան։ 2007 թվականին մասնակցել է *SanremoLab*-ին, սակայն չի ընդրկվել ֆինալիստների մեջ։

## Սկավառակագրություն
### Ալբոմներ

### Կենդանի ալբոմներ

### Մինի ալբոմներ

### Սինգլներ

### Այլ սինգլներին մասնակցություն

### Այլ երգեր, որոնք ընդգրկվել են հիթ-շքերթներում

### Գովազդային երգեր

### Այլ հայտնումներ

### Տեսահոլովակներ

; Որպես հյուր

* 2006՝ «Dimmi come passi le notti» (իր քրոջ՝ Արիանայի հետ)

## Մրցանակներ
### 2009

* Wind Music Awards որպես լավագույն նոր իտալական տաղանդ

### 2010
* Wind Music Awards «L'amore si odia» երգի վաճառքների համար
* Wind Music Awards «Per tutta la vita» երգի վաճառքների համար
* Wind Music Awards «Sulla mia pelle» ալբոմի վաճառքների համար
* Օսկար Կապիտոլինո

### 2011
* Wind Music Awards «Sulla mia pelle» ալբոմի վաճառքների համար
* Wind Music Awards «RossoNoemi» ալբոմի վաճառքների համար
* Nastro d'argento «Vuoto a perdere»-ի համար
* Premio Lunezia «Vuoto a perdere» երգի համար

## Շրջագայություններ

## Ծանոթագրություններ

## Արտաքին հղումներ
* Պաշտոնական կայք
* Արտիստի կայքէջ
* X Factor 2՝ Noemi 
* Arca di Noemi 
* Պաշտոնական ՅուԹյուբ ալիք
* Arca di Noemi ՅուԹյուբ

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Իտալացի երաժիշտներ
Կատեգորիա:Իտալացի երգչուհիներ
Կատեգորիա:Իտալացի ռեժիսորներ
Կատեգորիա:Իտալացի սցենարիստներ
Դեբբի Ստաբենաու

**Դեբբի Ստաբենաու** (, ), ամերիկացի քաղաքական գործիչ, Միչիգանի նահանգից ԱՄՆ սենատոր, Դեմոկրատական կուսակցության անդամ։

## Կենսագրություն
1972 թվականին Միչիգանի պետական համալսարանում ստացել է բակալավրի աստիճան, 1975 թվականին՝ սոցիալական սպասարկման մագիստրոսի աստիճան։ 1975-1978 թվականներին աշխատել է Բինգհեմ շրջանի սոցիալական ծառայություններում, 1979-1990 թվականներին եղել է Միչիգանի Ներկայացուցիչների պալատում, 1991-1994 թվականներին՝ Միչիգանի նահանգի Սենատում։

1994 թվականին դարձել է Հովարդ Վոլպեի զուգընկերը, որը անհաջող պայքարում էր Միչիգանի նահանգապետի պաշտոնի համար։

1996 թվականին ԱՄՆ-ի Ներկայացուցիչների պալատի ընտրություններում Միչիգանի 8-րդ ընտրատարածքում հաղթանակ է տարել մանդատ ունեցող հանրապետական Դիկ Քրայսլերի նկատմամբ (նրանց նախընտրական արշավը համարել են ամենաթանկը)։ Ստաբենաուին տեղեկատվական աջակցություն է ցուցաբերել ԱՖԹ-հսկիչ անցակետի խոշորագույն պրոֆմիավորումը, որը Կրայսլերի քաղաքական դիրքորոշումների քննադատությամբ գովազդային հոլովակներ է պատրաստել։

2000 թվականին հաղթել է Սպենսեր Աբրահամի Սենատի ընտրություններում և 2001 թվականի հունվարի 3-ին ստանձնել Միչիգանից սենատորի պաշտոնը։

2012 թվականի նոյեմբերի 6-ին երկրորդ անգամ պաշտպանել է իր մանդատը Հանրապետական Փիթեր Հուկսթրայի հետ դիմակայությունում։

ԱՄՆ Սենատում դեմոկրատական կուսակցության խմբակցության քարտուղար (2005-2007), գյուղատնտեսության, պարենի և անտառային տնտեսության կոմիտեի նախագահ (2011-2015), նախագահի տեղակալ (2011-2017) և Սենատում դեմոկրատական կուսակցության քաղաքական կոմիտեի նախագահ (2017)։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի սոցիալական աշխատողներ
Կատեգորիա:Միչիգանի համալսարանի շրջանավարտներ
Էնն Ռիչարդս

**Էնն Ռիչարդս** (, ), ամերիմացի քաղաքական գործիչ, Տեխասի 45-րդ նահանգապետը։

## Կենսագրություն
### Վաղ տարիներ
Էնն Ռիչարդսը ծնվել է Տեխասի Մակ-Լենան շրջանում։ Նա եղել է Դեյվիդ Սեսիլ Ուիլիսի և Միլդրեդ Իոնա Ուորենի ընտանիքի միակ երեխան։ Նա մեծացել է Ուեյկոյում, որտեղ ավարտել է միջնակարգ դպրոցը 1950 թվականին, այնուհետև բակալավրի աստիճան է ստացել Բեյլորի համալսարանում։

### Քաղաքական կարիերա
200px|մինի|ձախից|Հուշարձան Էնն Ռիչարդսի գերեզմանի վրա
1990 թվականին նահանգապետ Բիլ Քլեմենտսը որոշեց թողնել իր պաշտոնը, և Ռիչարդսը զբաղեցրեց իր տեղը։ Նահանգապետի պաշտոնում Ռիչարդսը բարեփոխել է Տեխասի բանտային համակարգը, ինչպես նաև վետո է դրել կիսաավտոմատ զենքի մասին օրենքի վրա։ Նահանգի բյուջեն համալրելու համար նրա նահանգապետության ժամանակ Տեխասի վիճակախաղը սահմանվել է։ Ռիչարդսը գնել է առաջին տոմսը 1992 թվականի մայիսի 29-ին *Oak Hill*-ում։

1994 թվականի ընտրություններում Ռիչարդսը պարտություն է կրել հանրապետական Ջորջ Բուշից։ 2001 թվականից նա աշխատել է *Public Strategies Inc* ընկերության ավագ խորհրդական։ 1995-2001 թվականներին աշխատել է *Verner, Lipfert, Bernhard, McPherson and Hand* ընկերությունում որպես ավագ խորհրդատու։

Ռիչարդսը մահացել է 2006 թվականի սեպտեմբերի 13-ին կերակրափողի քաղցկեղից և թաղվել է Օստինի նահանգի գերեզմանատանը։

### Անձնական կյանք
1953 թվականին Ռիչարդսը ամուսնացել է Դեյվիդ Ռիչարդսի հետ։ 1984 թվականին նրանք բաժանվել են։ Երբ Էնն Ռիչարդսը մահացավ, նա ուներ չորս երեխա և ութ թոռ։

## Ծանոթագրություններ

## Մատենագրություն
* Ann Richards, Richard U. Levine, M.D., I’m Not Slowing Down; Winning My Battle With Osteroporsis, publisher: Plume, July 27, 2004, Paperback, 208 pages, ISBN 0-452-28412-0.
* Ann Richards, Richard U. Levine, M.D., I’m Not Slowing Down; Winning My Battle With Osteroporsis, publisher: E.P. Dutton, August 7, 2003, Hardcover, 256 pages, ISBN 0-525-94691-8.
* Ann Richards, Peter Knobler, Straight from the Heart: My Life in Politics and Other Places, publisher: Simon & Schuster, New York, 1989, Hardcover, 256 pages, illustrated with 14 black & white photographs, ISBN 0-671-68073-0.

## Արտաքին հղումներ
* Ann Richards
* 
* Ann Richards' 1988 Democratic Convention Keynote Address
* 1995 Commencement speech, Mount Holyoke College
* 2002-2003 Fiscal Size-up by the Texas Legislative Budget Board
* Biography of Ann Richards from Northeastern University
* 
* Remembering Ann Richards by Molly Ivins
* Texas State Cemetery listing

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի ֆեմինիստներ
Կատեգորիա:Քաղցկեղից մահացածներ
Մերի Ֆելլին

**Մերի Ֆելլին** (, ), ամերիկացի քաղաքական գործիչ, որը ներկայացնում է Հանրապետական կուսակցությունը։ Օկլահոմա նահանգի 27-րդ նահանգապետը (2011-2019)։

## Կենսագրություն
### Վաղ տարիներ և կրթություն
Մերի Ֆելինը ծնվել է Ուորրենսբուրգում Մերի Ջոյի և Ջոզեֆ Նյուտոն Քոուփլենդի ընտանիքում։ Նրա հայրն ու մայրը երկուսն էլ դարձել են Թեքումսե քաղաքի քաղաքապետ, որտեղ նա մեծացել է։ Ավարտելով ավագ դպրոցը, Մերին սովորել է Շոունի Բապտիստական համալսարանում և Էդմոնտի Կենտրոնական Օկլահոմայի համալսարանում։ Ֆելլինը նաև ստացել է գիտությունների բակալավրի աստիճան Օկլահոմայի համալսարանից։

### Քաղաքական կարիերա
1990 թվականին Ֆելինն ընտրվել է Օկլահոմա նահանգի Ներկայացուցիչների պալատ։ 1995 թվականին Ֆելինն ընտրվել Է Օկլահոմայի փոխնահանգապետ՝ դառնալով առաջին կին և այդ պաշտոնում Հանրապետական կուսակցության առաջին ներկայացուցիչը։ Որպես փոխնահանգապետ, Ֆելինին զբաղեցնում էր նահանգի Սենատի նախագահի պաշտոնը, ինչպես նաև ընդգրկված էր Տասը խորհուրդների և հանձնաժողովների կազմում։ Այդ պաշտոնում գտնվելու բոլոր 12 տարիների ընթացքում նա ագրեսիվ քաղաքականություն է վարել՝ կենտրոնանալով տնտեսական զարգացման, կրթության, առողջապահության և պետական բարեփոխումների վրա։

2006 թվականի նոյեմբերի 7-ին Ֆելինն ընտրվել է ԱՄՆ Ներկայացուցիչների պալատ։ Ընտրություններում նա հաղթել է դեմոկրատ Փոլ Դևիդ Հանթերին։ Նա դարձել է առաջին կինը, որն ԱՄՆ Կոնգրես Է ընտրվել Օկլահոմայի նահանգից 1921 թվականից ի վեր։ Նա փոխնահանգապետի պաշտոնից հրաժարական է տվել 2007 թվականի հունվարի 2-ին և երդվել Կոնգրեսում 2007 թվականի հունվարի 4-ին։ Ֆելինին ԱՄՆ Ներկայացուցիչների պալատում վերընտրվել է 2008 թվականին։

Ֆելինը եղել է Ներկայացուցիչների պալատի զինված ուժերի կոմիտեի, փոքր բիզնեսի պալատի կոմիտեի, ինչպես նաև Ներկայացուցիչների պալատի տրանսպորտի և ենթակառուցվածքների կոմիտեի անդամ։ Նա նաև աշխատել է Կոնգրեսի Ազգային հանրապետական կոմիտեի գործադիր կոմիտեում, եղել է Կոնգրեսի քաղաքական ռազմավարության հանրապետական կոմիտեի նախագահ և կանանց ֆորումի փոխնախագահ։

2009 թվականի սեպտեմբերին Ֆելինը հայտարարել էր Օկլահոմայի նահանգապետի պաշտոնում առաջադրվելու մտադրության մասին։ Նա հաղթել է Հանրապետական կուսակցության փրայմերիզ՝ հավաքելով 136 477 ձայն, այն դեպքում, երբ նրա մոտակա մրցակիցը՝ նահանգի սենատոր Ռենդի Բրոգդոնը, 98 170 ձայն է հավաքել։ 2010 թվականի նոյեմբերի 2-ին համընդհանուր ընտրություններում Ֆելինը հաղթել Է դեմոկրատների թեկնածու Ջարի Աթկինսին՝ հավաքելով ձայների 60 %-ը 39 %-ի դեմ։ Նա Օկլահոմա նահանգի առաջին կին նահանգապետն է։ Ֆելինին նահանգապետի պաշտոնը ստանձնել է 2011 թվականի հունվարի 10-ին։

## Ծանոթագրություններ

## Արտաքին հղումներ
* 
* 
* 
* 
* 
* 
* 
* 
* 
* 
* 
* 
* 
* 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի կին քաղծառայողներ
Ֆենյա Ծատուրյան

**Ֆենյա Ալեքսանդրի Ծատուրյան** (), հայ համաճարակաբան։ Բժշկական գիտությունների դոկտոր (1971): ՀԽՍՀ վաստակավոր բժիշկ։ Առողջապահության կազմակերպիչ։

## Կենսագրություն
Ֆենյա  Ծատուրյանը ծնվել է 1910 թվականին, Շուշի քաղաքում։ 1935 թվականին ավարտել է Երևանի բժշկական ինստիտուտը։
Բուժաշխատողների առաջին հանրապետական համագումարում ընտրվել է բժշկասանիտարական աշխատողների արհմիության կենտկոմի պատասխանատու քարտուղար, ապա ՀԿ(բ)Կ Կենտկոմի առողջապահության կադրերի սեկտորի վարիչ։ Հայրենական մեծ պատերազմի առաջին երկու տարիներին Ֆենյա Ծատուրյանը եղել է էվակոհոսպիտալի պետ, իսկ բանակից զորացրվելուց հետո` վարել առողջապահության ժողկոմատում գլխավոր պետական սանիտարական տեսուչի պաշտոնը։ 1948 թվականին ընտրվել է բուժաշխատողների արհմիության կենտկոմի նախագահ և աշխատել մինչև 1955 թվականը, այնուհետև աշխատանքի է անցել համաճարակաբանության, մանրէաբանության և հիգիենայի գիտահետազոտական ինստիտուտում որպես ավագ գիտաշխատող։

1950 թվականին պաշտպանել է թեկնածուական, իսկ 1971 թվականին՝ դոկտորական ատենախոսությունը։

1971-1977 թվականներին եղել է ընդհանուր հիգիենայի և մասնագիտական հիվանդությունների  գիտահետազոտական ինստիտուտի կազմ-մեթոդական բաժնի վարիչ։
Ընտրվել է ՀԽՍՀ Գերագույն խորհրդի, Երևանի քաղխորհրդի պատգամավոր, արժանացել վաստակավոր բժշկի կոչման։ Պարգևատրվել է մի շարք մեդալներով ու պատվոգրերով։

Աշխատանքները վերաբերում են Հայաստանում բրուցելոզի առանձնահատկությունների ուսումնասիրությանը։

## Մահ
Ֆենյա  Ծատուրյանը մահացել է 1980 թվականին, Երևանում։

## Պարգևներ
* ՀԽՍՀ վաստակավոր բժիշկ։

## Երկեր
* Բծավոր տիֆ։ Ծատուրյան Ֆ. Ա., Երևան, Հայպետհրատ, 1950։
* Բրուցելոզի նախականխումը։ Ծատուրյան Ֆենյա Ալեքսանդրի, Առողջապահության մինիստրության հարապետական սանլուստուն, Երևան, Հայաստան, 1966։

## Տես նաև
* Ծատուրյան

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7

## Ծանոթագրություններ

Կատեգորիա:Հայ համաճարակաբաններ
Կատեգորիա:Բժշկական գիտությունների դոկտորներ
Կատեգորիա:ՀԽՍՀ վաստակավոր բժիշկներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժշկուհիներ
Հիզեր Ուիլսոն

**Հիզեր Ուիլսոն** (, ), ամերիկացի քաղաքական գործիչ։

## Կենսագրություն
Ավարտել է ԱՄՆ-ի ռազմաօդային ուժերի ակադեմիան (1982), Օքսֆորդի համալսարանում պաշտպանել Է «Միջազգային իրավունքը և ուժի կիրառումը ազգային-ազատագրական շարժումներով» () թեզը, որի համար արժանացել է Փոլ Ռեյթերի (1988) մրցանակին։ ԱՄՆ Ազգային անվտանգության խորհրդի Եվրոպայում պաշտպանական քաղաքականության և սպառազինությունների վերահսկման բաժնի տնօրեն։ 1991 թվականին, հեռանալով պետական ծառայությունից, հիմնադրել է Keystone International ընկերությունը՝ ԱՄՆ-ի և Ռուսաստանի միջև գործարար գործընկերության զարգացման գծով։

1998 թվականին ընտրվել է ԱՄՆ Ներկայացուցիչների պալատ Նյու Մեքսիկոյի նահանգի 1-ին շրջանից, վերընտրվել 2000, 2004 և 2006 թվականներին։ 2008 թվականին հրաժարվեց 5-րդ ժամկետով վերընտրվելուց և հայտարարեց թոշակի անցնող սենատոր Փիթ Դոմենիչիի տեղի համար Սենատի ընտրություններին մասնակցելու մասին, սակայն Հանրապետական փրայմերիզը տանուլ տվեց 2-րդ շրջանը ներկայացնող կոնգրեսական Սթիվ Փիրսին։

2017 թվականի հունվարի 23-ին ԱՄՆ նախագահ Դոնալդ Թրամփը հայտարարել էր Ուիլսոնին ռազմաօդային ուժերի նախարարի պաշտոնում առաջադրելու մտադրության մասին։ Մայիսի 8-ին ԱՄՆ Սենատը 76 կողմ, 22 դեմ ձայների հարաբերակցությամբ հաստատել է այն։ 2017 թվականի մայիսի 16-ին երդվել է որպես ՌՕՈՒ նախարար (քարտուղար)։ 2019 թվականի մարտին հայտնի դարձավ, որ նա 2019 թվականի մայիսի 31-ին կհեռանա զբաղեցրած պաշտոնից՝ Էլ Պասոյում Տեխասի համալսարանը ղեկավարելու համար։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի ռազմաօդային ուժերի սպաներ
Յաննա Բաուկ

**Յաննա Մարիա Շառլոտա Բաուկ** (շվեդերեն՝ **Jeanna Maria Charlotta Bauck**, ), ազգությամբ շվեդ նկարչուհի, որ իր գիտակցական կյանքի հիմնական մասն անց է կացրել Գերմանիայի Մյունխեն քաղաքում։  Համբավվել է հատկապես իր բնանկարներով, որոնց զգալի մասն ստեղծել է Եվրոպայում կատարած ճամփորդությունների ժամանակ։

## Կենսագրություն
Յաննան, որ կոմպոզիտոր Վիլհելմ Բաուկի դուստրն էր, նկարչության իր առաջին դասերն առել է Ստոկհոլմում՝ դանիացի երիտասարդ դիմանկարչուհի Բերտա Վեգմանից, որը ժամանակի ընթացքում դարձել է նրա մտերիմ ընկերուհին։ 1863 թվականին ճամփորդել է Գերմանիայում, հետագայում գրեթե յուրաքանչյուր տարի այցելել է շվեյցարական Տիրոլ երկրամաս և Իտալիայի Վենետիկ քաղաքն ու շրջական։ Նկարչության մեջ հմտացել է ճանաչված նկարիչներ՝ դրեզդենցի Ադոլֆ Էրհարդի, դյուսելդորֆցի Ալբերտ Ֆլամի և մյունխենցի Յոզեֆ Բրանդի օգնությամբ ու ղեկավարությամբ։ 1880–81 թվականներին Բերտա Վեգմանի հետ բնակվել է Փարիզում, որտեղ նրանց հաջողվել է իրենց մի շարք աշխատանքներ ցուցադրման ներկայացնել փարիզյան սալոնում։ 1882 թվականին Բաուկը վերադարձել է Մյունխեն, նկարչական դպրոց բացել շնորհալի աղջիկների ու կանանց համար։ Բաուկի լավագույն բնանկարները ցուցադրված են ճանաչված մի շարք պատկերասրահներում ու թանգարաններում, այդ թվում՝ նաև Ստոկհոլմի ազգային թանգարանում (*Stockholm Nationalmuseum*):

## Պատկերասրահ

File:Jeanna Bauck - The Danish Artist Bertha Wegmann Painting a Portrait - Google Art Project.jpg|Նկարչուհի Բերտա Վեգմանը արվեստանոցում
File:Jeanna Bauck - A Woodland Lake.jpg|Լճակ անտառում
Glaspalast München 1883 262.jpg|
File:Jeanna Bauck - Portrait of a man.jpg|Տղամարդու դիմանկար
Jeanna Bauck 1.jpg|Աղջնակն ու կատվիկը
The Painter's Sister (Jeanna Bauck) - Nationalmuseum - 18726.tif|Նկարչուհու քրոջ դիմանկարը
Wegmann Bauck 1887.jpg|Կնոջ դիմանկար


## Ծանոթագրություններ

## Արտաքին հղումներ
* Verk av Jeanna Bauck i Nationalmuseums samlingar

## Գրականություն
*Georg Nordensvan, Lemma=Bauck, Jeanna Maria Charlotta |Band=3 |Seite=53 |SeiteEnde=}}
* Bettina Baumgärtel, Museum Kunstpalast (Hrsg.): *Die Düsseldorfer Malerschule und ihre internationale Ausstrahlung 1819–1918.* Band&nbsp;2, Imhof, Petersberg 2011, ISBN 978-3-86568-702-9, S.&nbsp;60; S.&nbsp;126&nbsp;f.
*Carina Rech: *Friendship in Representation. The Collaborative Portraits by Jeanna Bauck and Bertha Wegmann.* RIHA Journal, 30. November 2018 (online)

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Բնանկարիչներ
Կատեգորիա:Շվեդ մանկավարժներ
Կատեգորիա:Շվեդ նկարչուհիներ
Կատեգորիա:Շվեդիայի արվեստ
Կատեգորիա:Շվեդ կին արվեստագետներ
Հեյլի Օքինս

**Հեյլի Լիեն Օքինս** (, ), անգլիացի աղջիկ, որը տառապել է ամենահազվագյուտ գենետիկ հիվանդությամբ` պրոգերիայով։ Օքինսն իր փորձի մասին գիրք է գրել և տեղեկություններ հաղորդել պրոգերիայի մասին։ Մահացել է 17 տարեկան հասակում։

## Կենսագրություն
Հեյլին ծնվել է 1997 թվականին Սաութ Քեմբրիջշիրում` Մարկ և Քերրի Օկինսովների ընտանիքում։ Պրոգերիայով ծնվելու արդյունքում նրա մարմինը սովորականից 8 անգամ ավելի արագ է ծերացել։ Պրոգերիան հանդիպում է 20 միլիոն մարդուց մեկի մոտ, այն անբուժելի հիվանդություն է։ Ի սկզբանե բժիշկները ենթադրել են, որ Հեյլին ապրելու է ոչ ավելի, քան 13 տարի։ Սա նման ախտորոշմամբ անձանց կյանքի միջին տևողությունն է։

Օքինսն զբաղվել է պրոգերիայի մասին ինֆորմացիայի տարածմամբ և իրազեկվածության բարձրացմամբ։ Նա բազմիցս հայտնվել է հեռուստատեսությունում` անգլիական, ամերիկյան և ավստրալիական հաղորդումներում։ 2004 թվականին հանդիպել է արքայազն Չարլզի հետ։ Հետագայում արքայազնը գրել է, որ «տպավորված է եղել նրա անհավատալի ոգով»։ 2012 թվականին Հեյլին հրատարակել է մոր հետ համահեղինակած «Young at Heart: The Likes and Life of a Teenager With Progeria» գիրքը, որը պատմում է նրա մանկության և պրոգերիայի դեմ պայքարի մասին։ Գրքում Հեյլին հայտնել է իր երազանքը` հանդիպել երգիչ Ջասթին Բիբերին։ Դրանից հետո Հեյլիի ընկերները Թվիթթերում երազանքի մասին լուրեր են տարածել, և Բիբերը եկել է աղջկա 13-րդ տարեդարձին։ Նա նաև հանդիպել է Քայլի Մինոուգի հետ։

Օքինսը Միացյալ Նահանգներում մասնակցել է պրոգերիայի փորձարարական բուժման, որը որոշակի դրական ազդեցություն է ունեցել։ Այնուամենայնիվ, նա մահացել է 2015 թվականի ապրիլի 2-ին։ Նա 17 տարեկան էր, սակայն ֆիզիկապես նրա մարմինը 100 տարեկանից բարձր կնոջ մարմնի նման էր։

## Տես նաև
* Լեոն Բոթա
* Սեմ Բեռնս
* Լիզի Վելասկես

## Ծանոթագրություններ

Կատեգորիա:Թոքաբորբից մահացածներ
Կատեգորիա:Անգլիացի կին գրողներ
Կատեգորիա:Ապրիլի 2 մահեր
Կատեգորիա:Բրիտանացի հասարակական գործիչներ
Կատեգորիա:Մահացած երեխաներ
Կատեգորիա:Գրողներ այբբենական կարգով
Դոննա Շալեյլա

**Դոննա Շալեյլա** (, ), ԱՄՆ առողջապահության և սոցիալական ծառայությունների տասնութերորդ նախարարը։ Եղել է Մայամիի համալսարանի և Վիսկոնսինի համալսարանի նախագահը, ինչպես նաև Քլինթոնի հիմնադրամի ղեկավարը։

## Կենսագրություն
Ծնվել է լիբանանցիների ընտանիքում, հայրը՝ նպարավաճառ Ջեյմս Աբրահամ Շալեյլան է, մայրը՝ փաստաբան Էդնա Սմիթն է։ Մեծացել է Քլիվլենդում։ Իր երկվորյակ քրոջ հետ սովորել է տեխնիկական դպրոցում, որն ավարտել է 1958 թվականին։ Նա այնուհետև սովորել է Օհայոյի կանանց Արևմտյան քոլեջում, որտեղ 1962 թվականին ստացել է արվեստի բակալավրի աստիճան։

Շալեյլան դասախոսական գործունեություն է սկսել Բարուխ քոլեջում, անդամագրվել է դասախոսների ամերիկյան արհմիությանը։ 1972-1979 թվականներին քաղաքագիտություն է դասավանդել Կոլումբիայի համալսարանում։ 1977-1980 թվականներին միաժամանակ նա զբաղեցրել է ԱՄՆ-ի բնակարանային շինարարության և քաղաքային զարգացման դեպարտամենտում քաղաքականության մշակման և հետազոտությունների քարտուղարի օգնականի պաշտոնը՝ նախագահ Ջիմի Քարթերի ղեկավարության ժամանակ։

Շալեյլայի կառավարման գործունեության փորձը սկսվել է 1980 թվականի հոկտեմբերի 8-ից, երբ նա ընտրվել է Հանթերի քոլեջի 10-րդ նախագահ, որտեղ այդ պաշտոնում աշխատել է մինչև 1988 թվականը։ Այնուհետև 1988-1993 թվականներին եղել է Վիսկոնսին-Մեդիսոն համալսարանի ղեկավար։

1992-1993 թվականներին եղել է երեխաների պաշտպանության հիմնադրամի նախագահ։ 1993 թվականի հունվարի 22-ին գլխավորել Է ԱՄՆ-ի առողջապահության և սոցիալական ծառայությունների նախարարությունը նախագահ Բիլ Քլինթոնի վարչակազմում։ Նախարարությունը ղեկավարել է 8 տարի, ինչը գերատեսչության պատմության մեջ ամենաերկար ժամկետն էր։ 1996 թվականին Շալեյլան նախագահի հերթապահ թեկնածուն էր, երբ Քլինթոնը հանդես էր գալիս նախագահի ուղերձով։ Նախարարի պաշտոնում կոշտ հակաթմրամիջոցային դիրքորոշում է ունեցել։ Washington Post թերթի կարծիքով՝ ժամանակակից ժամանակների առողջապահության ամենահաջողակ նախարարն է։

2001 թվականի հունիսի 1-ից մինչև 2015 թվականի օգոստոսի 16-ը եղել է Մայամիի համալսարանի ռեկտոր։ 2015-2017 թվականներին գլխավորել Է Քլինթոնի բարեգործական հիմնադրամը։

## Ծանոթագրություններ

Կատեգորիա:Ազատության նախագահական մեդալով պարգևատրվածներ
Կատեգորիա:Գուգենհայմի կրթաթոշակառուներ
Կատեգորիա:Կոլումբիայի համալսարանի դասախոսներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:21-րդ դարի ամերիկացի քաղաքական գործիչներ
Կատեգորիա:20-րդ դարի ամերիկացի քաղաքական գործիչներ
Կատեգորիա:Սիրաքյուսի համալսարանի շրջանավարտներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի քաղաքագետներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Գալինա Վռուբլևսկայա

**Գալինա Վռուբլևսկայա** (, ), ռուս գրող, քաղաքային ռոմանտիկ արձակի հեղինակ։

## Կենսագրություն
Գալինա Վռուբլևսկայան ծնվել է 1945 թվականի մայիսի 23-ին Ուրալում, որտեղ Հայրենական մեծ պատերազմի ավարտին ռազմական ծառայություն էին անցնում նրա ծնողները՝ մայրը՝ բժիշկ Կրասնովա Նադեժդա Իվանովնան, և հայրը՝ սպա Կրասնով Վլադիմիր Դմիտրիևիչը։ Մեկ տարի անց ընտանիքը վերադարձել է մոր հայրենի քաղաք` Լենինգրադ։ Այստեղ Գալինին մեծացել է և սովորել № 248 և № 211 դպրոցներում։

1970 թվականին ավարտել է Լենինգրադի նավաշինարարական ինստիտուտը, 1975 թվականին՝ կիրառական մաթեմատիկայի հատուկ ֆակուլտետը։ Աշխատել է ակադեմիկոս Ալեքսեյ Կռիլովի անվան նավաշինության կենտրոնական գիտահետազոտական ինստիտուտում մինչև երկրի վերակառուցումը։

Սկսել է տպագրվել որպես կարճ պատմությունների հեղինակ, 1980-ական թվականներին թերթերում և ամսագրերում։ Առաջին հրապարակումը եղել է 1985 թվականի մարտի 7-ին «Երեկոյան Լենինգրադ» թերթում, առաջին ամսագրի հրապարակումը եղել է 1987 թվականին ԽՍՀՄ Գիտությունների ակադեմիայի Սիբիրի բաժանմունքի «էկո» ամսագրում։

1990-ական թվականներին դադարել է աշխատել Կենտրոնական գիտահետազոտական ինստիտուտում, քաղաքային թերթերում համագործակցել է որպես արտահաստիքային թղթակից, լրացուցիչ հոգեբանական կրթություն է ստացել «Թեմենոս» հոգեբանական խորհրդատվության ինստիտուտում (1997)։ Զբաղվել է մասնավոր հոգեթերապևտիկ պրակտիկայով, թերթերում և ամսագրերում հրապարակել է երազների վերլուծական մեկնաբանությամբ գիտական հայտնի հոդվածներ, ինչպես նաև գրել է մի քանի գիրք զվարճալի հոգեբանության մասին, որոնք հրատարակվել են տարբեր հրատարակչություններում։ Հանդես է գալիս ինտերակտիվ ռեժիմով մի շարք կայքերում որպես հոգեբան-խորհրդատու։

2000-ական թվականներին սկսել է աշխատել առաջին վեպի վրա։ 2002 թվականին մոսկովյան «Ցենտրոպոլիգրաֆ» հրատարակչությունում լույս է տեսնում գրողի «Սիրո կես» վեպը։ Այսօր Գալինա Վռուբլևսկայան, կիրառական հոգեբանության գրքերից բացի, հրատարակել է տասնմեկ վեպեր և մի քանի պատմվածքների ժողովածուներ։ Վեպերը վերահրատարակվում են նաև «Էկսմո» հրատարակչությունում։

Գալինա Վռուբլևսկայան քաղաքի գրական հարթակներում ակտիվորեն կիսվում է գրական վարպետությամբ, ընթերցողների հետ գրադարաններում թեմատիկ հանդիպումներ է անցկացնում։ Ապրում և աշխատում է Սանկտ Պետերբուրգում։

2012 թվականից Սանկտ Պետերբուրգի գրողների միության անդամ։

## Ստեղծագործություններ
### Վեպեր
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

* 

### Հեքիաթներ, պատմություններ, հուշեր
* 
* 

* 

* 

### Էզոթերիզմի մասին գրքեր
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
### Հոդվածներ, հարցազրույցներ, հրապարակումներ
* Интервью писателю и журналисту Денису Чекалову
* Интервью на сайте «Любителей сентиментального жанра»
* Чужие сны — информация к размышлению, статья в журнале «Профессия-ДИРЕКТОР», от 08.2007 
* Интервью Ольге Топровер в журнале «Невский альманах», № 1/2012
* Творческий вечер в Доме писателя
* «Лишние люди» в романах двух Александров, с конкурса эссе «Ильи-премия»-2012 

### Կայք, բլոգներ
* Авторский сайт Галины Врублевской
* galina_vr Блог в Живом Журнале
* Страница на FB
* Лайфхаки для писателя — канал на ЯндексДзен

Կատեգորիա:Մաթեմատիկոսներ այբբենական կարգով
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս մաթեմատիկոսներ
Կատեգորիա:Ռուս հոգեբաններ
Մառլենա Հովակիմյան

**Մառլենա Ժիրայրի Հովակիմյան** ( - մայիսի 31, 2024, Երևան, Հայաստան)), հայ քիմիկոս-օրգանիկ։ Քիմիական գիտությունների դոկտոր (1990):

## Կենսագրություն
Մառլենա Հովակիմյանը  ծնվել է 1942 թվականի մարտի 2-ին, Երևան քաղաքում։ 1963 թվականին ավարտել է Երևանի պետական համալսարանը։ 1963 թվականից աշխատում է Հայաստանի գիտությունների ազգային ակադեմիայի Օրգանական քիմիայի ինստիտուտում։ 1990 թվականից քիմիական գիտությունների դոկտոր է։

Սինթեզել է նոր տիպի ֆոսֆոբետաիններ (բացասական լիցքը b- կամ d- ածխածնի վրա)։ Հայտնաբերել է մի շարք ռեակցիաներ՝ b, b'-պոկումը և կատիոնոտրոպ O-C ալկիլ տեղաշարժը ֆոսֆոբետաիններում, անիոնոտրոպ ալկիլ տեղաշարժը ֆոսֆոնիումային հիդրօքսիդներում, a-ալկօքսի –b-բրոմէթիլֆոսֆոնիումային աղերի ջերմային, ջրային և սպիրտային ճեղքման մեխանիզմները։

## Ծանոթագրություններ

Կատեգորիա:Հայ քիմիկոսներ
Կատեգորիա:Հայ օրգանիկներ
Կատեգորիա:Քիմիական գիտությունների դոկտորներ
Կատեգորիա:ԵՊՀ շրջանավարտներ